**ОҔО КУЙУУРДУУ ТУРАРА**

Халамнаайы мууһугар кырачаан баҕайы уолчаан оҕо ойбон алларан, аньньыытын тыаһ курдурҕаан-чыбырҕаан, дьыбардаах халлааҥҥа иhиллэ турара. Туртаччы тоҥмут сирэйэ улам-улам кытаран, тиритэн буруолаан барбыта. Оҕочоос барахсан итийэн-кутуйан, дьэгдьийэн-чэпчээн, дьэ, туттуута киирбитэ. Ойбонун   
алларда, уута оргуйда... Ойбоно түөт собну төлүтэ   
тэппитэ. 0о, оҕо барахсан үөрбүтүөн!

Куйууру» түhэрэ», маҥкытын кэтэрдэн, куойатын   
эргитэн куоҕаҥныы турбута. Уута курулуур, эргийэр-ытыллар, уолчаан куоҕаҥныыр. Куттаҕа ньүөлүйэн сүрэҕэ өлөхсүйдэ, аччыктаан сыҥааҕын уута чырылыы тэппитэ. Алаархай хараҕа, үөрбүт дьүһүнэ омуллан барбыта. Байааттаҥнаан, хаарга тайанна. Тоҥ   
мууһу тоһута ыстаата. Куттаҕа - тохтоото, хараҕа   
- сырдаата. Куйуурун ылбыта - уончака соболоох   
үгүһэ төттөрү тахсыбыт. Оҕочоос эрэйдээх эмиэ куйуурун эргитэн куоҕаҥныы турбута, уута курулуур, эргийэр-ытыллар ...

«Эбэккээм! Көрдөһөр күттүөннээх, ааттаһар axcaaннаах ... Үөрэхтэн матарым дьэ кэллэ - үтэлээ! Үөрэнэн үрүҥ күн сырдыгын көрөргө бу үтэ булаары сордоно турабын ... Бэс үөрэ мэлийдэ, тарбыт барана...хара уу ... хара уу - ааhымтыа ... Миэхэ биир үөрэнэр сылбын бүтэрэн мүльчү түhэрим бэт улаххан нaaдалаах. *Ол,* үөhээ тахсарбар биир үрдүк кирилиэс. Үтэлээ, эбэккээм, үтэлээ! Үтүөҕүн төлүөҕүм: үлэhит-хамначчыт иннигэр oxсуһуом... Эбэккээм! Хамначчыт -дьадьаны хараҕын уулара хаарга тохтубат, хабала айаҕар таммалыыр, хаччылаах куттаҕар кутуллар. Мин ону иэстэhиэм! .. Сохxop-доҕолоҥ соро-муҥа суолга тохтубат, сиргэ тимирбэт, солкуобай хаччынан кутуллан тойокко-хотукка, баайга-талаҕа айаҕар кутуллар. Мин ону төттөрү төлөтүөм! .. Эбэккээм,   
үтэлээ! Биир сыллаах тахсыбыт дабайыым сууллара,   
дьэ, кэллэ - таҥнары курулаан аллараа үөдэҥҥэ,   
дьэбэрэ түгэҕэр түhэрим, дьэ, буолла! Өрүhүй, үтэлээ!» - диэн уолчаан эрэйдээх хараҕын сотторо.

Оҕочоос куйуурун эргитэн куоҕаҥныы турара ...

Ойбонун уута курулуур-эргийэр, ытыллар-дьалкыйар,   
Куттаҕа ньүөлүйэн, оҕочоос куттанан, куйуурун өрүтэ   
тардара ...Үөһэ тахсаары, үрдээн иhээри, хамначчыт-   
дьадьаны буойуна буолаары - хара тыын быльдьаһан, оҕо куйуурдуу турара.

1936 с. 4/VIII